Temen maksuohje 2020

eAsiointi helpottaa jäsenmaksun hoitamista

**Temen eAsiointiin pääsee Temen nettisivulta** [www.teme.fi](http://www.teme.fi) **eAsiointi**

**eAsiointiin tunnistaudutaan pankkitunnuksien kautta, ja sivu on salattu ja turvallinen.**

**Viitenumerot eAsioinnissa:**

**Jäsenmaksuja maksaessasi, pitää sinun valita aikajakso, jolle jäsenmaksua maksat sekä syöttää laskuriin tulot (bruttotulot ennen veroja), jolloin saat tälle ajalle oman viitteen.**

**Maksuja maksetaan ensisijaisesti kuukausittain tai 3 kuukauden erissä.**

**eAsioinnissa muodostettu viite on eri kuin laskussa, jonka olet ehkä erikseen saanut, voit käyttää kumpaa tahansa viitettä.**

**Voit ilmoittaa myös eAsioinnissa äitiysloman, opiskelun tai muun minimimaksua vaativan aikajakson itse.**

**Vapautusjakso ei tarkoita maksutonta kautta, vaan minimimaksua. Minimimaksusta toisella sivulla enemmän.**

**Työpaikan tietoja ei tule merkitä rekisteriin, ellei palkanmaksajasi peri jäsenmaksua suoraan palkasta, voit muuttaa tänne itse työpaikan tiedon, ilmoita tästä kuitenkin vielä erikseen valtakirjan saadaksesi**

[jasenasiat@teme.fi](mailto:jasenasiat@teme.fi)

**Itsemaksavien jäsenien työpaikkatietoja ei tallenneta rekisteriin.**

Temen jäsenrekisteristä ja -maksuista huolehtii Tanja Tiukkanen, [jasenasiat@teme.fi](mailto:jasenasiat@teme.fi)

Jäsenmaksu on 1,6%

Jäsenmaksut ovat verovähennyskelpoisia. Teme toimittaa vuosittain verottajalle kunkin jäsenen maksutiedot. Kuluvan vuoden verovähennyksiin ehtivät ne maksut, joiden maksupäivä on viimeistään 31.12.

Temen 1,6% jäsenmaksuun sisältyvät liiton ja työttömyyskassan jäsenmaksut.

**Jäsenmaksua maksetaan** kaikista ennakonpidätyksen alaisista palkoista, työkorvauksista, työttömyyskassan etuuksista, vakuutetuista apurahoista eli vähintään neljän kuukauden mittaisista apurahoista. Vakuutetuista apurahoista maksettava jäsenmaksu määräytyy summasta, josta on vähennetty MYEL-vakuutus.

Jäsenmaksua **ei tarvitse maksaa** tekijänoikeuskorvauksesta eikä luottamustoimista saaduista palkkioista.

**Työttömyyskassa pidättää maksamistaan etuuksista 1,6 %:n jäsenmaksun ja tilittää sen Temelle, joten älä maksa etuudesta enää jäsenmaksua erikseen**. **Huom. mikäli maksu kuitenkin kassan pidättämänä jää alle minimijäsenmaksun 16e/kk, maksat itse silloin erotuksen.**

Jos saat **soviteltua päivärahaa**, maksat palkan osasta itse 1,6%. Kassa pidättää maksamastaan sovitellusta päivärahasta jäsenmaksuosuuden. Myös tässä tapauksessa maksujen tulee olla vähintään 16 euroa kuukaudessa.

Temessä on 2 maksutapaa: työnantajaperintä tai itsemaksava. Työnantajaperintään päästäksesi, ole yhteydessä Temessä Tanja Tiukkaseen, jolta saat ohjeet ja perintävaltakirjan.

Itsemaksava jäsen (eli ei-työnantajaperinnässä) maksaa jäsenmaksun joko laskurin tai vuosimaksun mukaan. Laskuri löytyy Temen kotisivuilta [www.teme.fi](http://www.teme.fi) Jäsenyys-sivulta.

**Minimimaksu työttömyyskassaan kuuluville**

Kassaan kuuluvien minimimaksu on 16,-/kk eli 192,-/vuosi.

**Jäsenmaksu enintään vuodessa**

Maksimissaan koko vuoden maksu on 700,-

Tämän yli menevältä osalta liitto palauttaa erotuksen seuraavan maksuvuoden aikana.

**Euromääräiset vuosimaksut niille, jotka eivät kuulu työttömyyskassaan**

- A-, D- ja Y-jäsenet 180,- vuodessa tai 45 euroa neljännesvuodessa

- opiskelijajäsenen ja kassaan kuulumattoman A- jäsenen **minimimaksu** 36,-/vuosi tai 9,-/neljännesvuosi.

Eläkeläisjäsenet ovat eläkkeen osalta vapautettuja jäsenmaksuista. Jos E-jäsen työskentelee alalla, hän maksaa palkasta normaalin jäsenmaksun ja saa näin neuvontapalvelut.

**Minimimaksua maksetaan,** kun on ilmoittanut rekisteriin jäsenmaksun alennuksen perusteen. Minimimaksun perusteen voi ilmoittaa ensisijaisesti eAsioinnissa, tai sähköpostilla [jasenasiat@teme.fi](mailto:jasenasiat@teme.fi)

Minimimaksua voi maksaa kun on:

- perhevapaalla

- Kelan peruspäivärahalla, työmarkkinatuella tai sairauspäivärahalla

- asevelvollisena tai siviilipalveluksessa

- varsinainen jäsen, joka jää pois palkkatyöstä ja siirtyy opiskelemaan

- alle 4 kuukauden vakuuttamattomassa apurahatyössä

**Viitenumerot**

Käytä aina henkilökohtaisia viitenumeroitasi. Ne saat mm. eAsioinnista.

Voit maksaa jäsenmaksua kerran kuussa, kolmen kuukauden välein tai vuosimaksun kerralla alkuvuonna, viimeistään 31.3.

Maksujen laiminlyönti ja erottaminen

Jos sinulla on maksuvaikeuksia, ota yhteys Temeen, niin sovitaan maksuaikataulusta.

Älä laiminlyö jäsenmaksuja. Kuuden kuukauden maksamaton aika johtaa erottamiseen työttömyyskassasta ja liitosta. Maksujen laiminlyönnistä lähetämme ensin kirjallisen huomautuksen, jossa on eräpäivä. Jos maksua tai selvitystä ei eräpäivään mennessä kuulu, lähetämme virallisen **kuulemiskirjeen**. Tämänkin jälkeen maksuista voidaan sopia. **Erottamispäätös** lähetetään aina kirjallisena ja siinä on valitusohjeet.

Jäsenlajit ja -oikeudet

Eri jäsenillä on erilaisia jäsenoikeuksia sekä maksuja. Jäsenlajit Temessä ovat:

- varsinainen jäsen

- opiskelijajäsen

- kannatusjäsen

- kunniajäsen

**Varsinaisia jäseniä ovat:**

**A-jäsen.** Hänellä on täydet jäsenoikeudet ja palvelut.

**D-jäsen.** D-jäsen kuuluu *ensisijaisesti* johonkin toiseen ammattiliittoon, jossa hänen edunvalvontansa ja työttömyysturvansa hoituu. Temen toimialan töissä jäsen saa neuvontaa ja lakiapua Temestä. Hänellä on täydet jäsenoikeudet, mutta rajatut palvelut. D-jäsen ei voi kuulua Temen kautta työttömyyskassaan.

(Pääasiassa teatterinjohtajat, joiden työttömyysturva säilyy, kun he ovat Temessä A-jäseniä).

**Y-jäsen.** Yrittäjäjäsen on varsinainen jäsen, joka työllistää itsensä kulttuuriyrittäjänä. Neuvonta- ja lakipalvelua hän saa palkkatyöstään muulle työnantajalle, ei oman yrityksen toimintaan liittyen. Hänellä on täydet jäsenoikeudet, mutta rajatut palvelut.

**E-jäsen.** Eläkeläisjäsen ei enää saa liittovakuutusta tai työttömyysturvaa. Hänellä on täydet jäsenoikeudet, mutta rajatut palvelut.

**F-jäsen.** F-jäsen on kuntoutustuella tai määräaikaisella eläkkeellä. Hänellä on täydet jäsenoikeudet ja mahdollisuus säilyttää työttömyyskassan jäsenyys liiton kautta.

**V-jäsen.** Vapaajäseniä on vain STST:ssä. Heillä on täydet jäsenoikeudet, mutta rajatut palvelut. Heille ei kuulu liittovakuutusta eikä työttömyysturvaa liiton kautta.

**Opiskelijajäsen**

**O-jäsen**. Opiskelijajäsenyys on oma kategoriansa. O-jäsenelle ei kuulu vapaa-ajan tapaturma- ja matkavakuutus eikä juristin palveluita. Hän saa apua ja neuvontaa ja voi liittyä työttömyyskassaan.

**Kannatus- ja kunniajäsen**

Heillä ei ole jäsenoikeuksia, kuten äänioikeutta vuosikokouksessa. He saavat liiton postit.